32004L0066
L 168/35
JURNALUL OFÍCIAL AL UNIUNII EUROPENE
DIRECTIVA CONSILIULUI
din 26 aprilie 2004
de adaptare a Directivelor 1999/45/CE, 2002/83/CE, 2003/37/CE și 2003/59/CE ale Parlamentului European și ale Consiliului și a Directivelor 77/388/CEE, 91/414/CEE, 96/26/CE, 2003/48/CE și 2003/49/CE ale Consiliului din domeniile liberei circulații a mărfurilor, libertății de a presta servicii, agriculturii, politicii de transport și impozitării, cu ocazia aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană (1) (denumit în continuare „tratatul de aderare”) și, în special, articolul 2 alineatul (3) al acestuia,
având în vedere Actul de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor pe care se întemeiază Uniunea Europeană (2) (denumit în continuare „actul de aderare”) și, în special, articolul 57 al acestuia,
având în vedere propunerea Comisiei,
întrucât:
(1)
Pentru anumite acte care rămân în vigoare după 1 mai 2004 și necesită adaptare în urma aderării, adaptările necesare nu au fost prevăzute în actul de aderare sau au fost prevăzute, dar necesită completări. Toate aceste adaptări trebuie adoptate înainte de aderare, astfel încât să fie aplicabile din momentul aderării.
(2)
În temeiul articolului 57 alineatul (2) din actul de aderare, Consiliul trebuie să adopte astfel de adaptări în toate cazurile în care Consiliul, individual sau împreună cu Parlamentul European, adoptă actul originar.
(3)
Directivele 1999/45/CE (3), 2002/83/CE (4), 2003/37/CE (5) și 2003/59/CE (6) ale Parlamentului European și Consiliului și directivele 77/388/CEE (7), 91/414/CEE (8), 96/26/CE (9), 2003/48/CE (10) și 2003/49/CE (11) ale Consiliului trebuie modificate în consecință,
ADOPTĂ PREZENTA DIRECTIVĂ:
Articolul 1
Directivele 1999/45/CE, 2002/83/CE, 2003/37/CE, 2003/59/CE, 77/388/CEE, 91/414/CEE, 96/26/CE, 2003/48/CE și 2003/49/CE se modifică în conformitate cu anexa la prezenta directivă.
Articolul 2
Statele membre adoptă actele cu putere de lege și actele administrative necesare aducerii la îndeplinire a prezentei directive până la data intrării în vigoare a tratatului de aderare. În ceea ce privește prevederile prezentei directive de adaptare a Directivei 91/414/CE, cu modificările ulterioare, precum și directivele 2002/83/CE, 2003/37/CE și 2003/59/CE, data transpunerii este cea prevăzută prin tratatul de aderare. Statele membre transmit de îndată Comisiei textul dispozițiilor care transpun prezenta directivă, împreună cu un tabel care să prezinte corespondența lor cu prevederile specifice din prezenta directivă.
Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă intră în vigoare numai sub rezerva și de la data intrării în vigoare a tratatului de aderare.
Articolul 4
Prezenta directivă se adresează statelor membre.
Adoptată la Bruxelles, 26 aprilie 2004.